stanford-oval/wikipedia huggingface dataset:
Näkymätön Viänänen

Näkymätön Viänänen on suomalaisen Jorma ”Jope” Pitkäsen piirtämä strippisarjakuva. Sarjan päähenkilö on kuihtuneessa Näläkäjärven maalaiskylässä asuva Viänänen-niminen perheellinen suomalainen pienviljelijä, joka on muuttunut näkymättömäksi; hänestä näkyy vain päässä oleva Hankkijan lippalakki. Sarjan kantavana teemana ovat humoristisesti kuvatut kehitysalueiden asukkaiden vaikeudet ja tyytymättömyys ”Helsingin herroihin”. Sarjan muita hahmoja ovat Viänäsen äkäinen vaimo ja suuri lapsilauma. Hahmot puhuvat Savon murretta. Viänänen on kuvattu usein olutpullo (oletettavasti) kädessä.
Näkymätön Viänänen aloitti ilmestymisensä vuonna 1973 Sarjis-lehdessä ja pääsi myöhemmin ruotsalaisen Bulls-syndikaatin levitykseen. Sarjaa julkaisi muun muassa iltapäivälehti Iltaset. Se ilmestyi parhaimmillaan noin 20 lehdessä, kunnes syndikaatti lopetti sen levityksen vuonna 1994. Pitkänen piirtää sarjaa edelleen ja kommentoi siinä Viänäsen suulla ajankohtaisia yhteiskunnallisia aiheita. 1970-luvun stripeissä Viänänen kuvattiin mielipiteiltään vennamolaisena, nykyään perussuomalaisena.
Sarjasta on julkaistu useita albumeita.
Kirjallisuutta

Jope Pitkänen (toim. Ville Hänninen, Vesa Kataisto ja Kari Puikkonen): Näkymätön Viänänen: Unohdetun kansan kootut kärsimykset. Zum Teufel, Turku 2023.
Nokia 6600

| Nokia 6600 |
| --- | --- |

Julkaistu:  kesäkuu 2003
Käyttöverkot:  EGSM 900 ja GSM 1800/1900
Mitat:  108,6 × 58,2 × 23,7 mm
Paino:  122 g
Näytön kuvatarkkuus:  176 × 208 pikseliä
Värien lukumäärä:  65 536
Muisti:  sisäinen 6 Mt, vakio kortilla 32 Mt
Kamera:  VGA (640 × 480 pikseliä)
Radio:  ei
Musiikkisoitin:  ei
Valmiusaika:  150–240 h
Käyttöjärjestelmä:  Symbian OS 7.0
Tiedonsiirto:  GPRS, HSCSD
Liitännät:  Bluetooth, Infrapuna
Muuta:  tarkoitettu yrityspuhelimeksi
Infobox OKNimi-testi OK: 
Nokia 6600 on suomalaisen Nokian valmistama Series 60 -älypuhelin, joka julkistettiin kesäkuussa 2003. Puhelimen käyttöjärjestelmä on Symbian OS 7.0s. Puhelin on suunnattu yrityskäyttöön, mitä tukevat mm. Microsoft Outlookiin synkronoitavissa oleva kalenteri sekä puhelimen sähköpostiominaisuudet.[lähde? ]
Puhelimen ominaisuudet

Kalenteri, joka on synkronoitavissa mm. Microsoft Outlookiin
XHTML-selain
SMTP-, POP3- ja IMAP4-sähköpostiprotokollat
Tuki Java MIDP 2.0 -sovelluksille
Lisätietoa

6600-malliin pystyy tilaamaan tai netin kautta lataamaan maksullisia sekä maksuttomia ohjelmia sekä pelejä mm. musiikkisoittimia, mittausohjelmia, web-selaimia, emulaattoreita, kuvan ja videon kuvaus- ja muokkausohjelmia.
Älypuhelimissa tavattuja viruksia varten 6600-malliin on mahdollista hankkia muun muassa F-Securen virustentorjuntaohjelma.
Aiheesta muualla

Nokia 6600 - Tuki
Käyttöohjeet (Arkistoitu – Internet Archive)
Kuvia tai muita tiedostoja aiheesta Nokia 6600 Wikimedia Commonsissa
Ossian Schauman

Ossian Schauman
Julius Ossian Schauman (30. maaliskuuta 1862 Pietarsaari – 6. helmikuuta 1922 Helsinki) oli suomenruotsalainen lääkäri ja Florinin komitean puheenjohtaja sekä Folkhälsanin eli (eli 'Samfundet Folkhälsan i Svenska Finland'-järjestön) perustaja.
Schaumanin vanhemmat olivat pietarsaarelainen apteekkari ja teollisuusmies Viktor Leonard Schauman ja Elisabet Wilhelmina Ekelund. Hän pääsi ylioppilaaksi Vaasan lyseosta 1879 ja valmistui Helsingin yliopistosta filosofian kandidaatiksi ja maisteriksi 1882, lääketieteen kandidaatiksi 1884, lääketieteen lisensiaatiksi 1888 ja lääketieteen tohtoriksi 1894. Hän toimi Helsingin Diakonissalaitoksen sairaalan sisätautiosaston ylilääkärinä 1893–1908, Helsingin yliopiston sisätautiopin ylimääräisenä professorina vuodesta 1908 ja propedeuttisen klinikan esimiehenä. Hän perusti Samfundet Folkhälsan i Svenska Finland -järjestön, jolle hän testamenttasi omaisuutensa. Schauman osoitti väitöskirjassaan pernisiöösin anemian yhteyden heisimatoon.
Schauman oli aatelissäädyssä edustaja valtiopäivillä 1899.
Ossian Schauman rakensi vuonna 1908 Dalby-nimisen huvilan Bodominjärven rannalle Espooseen. Huvilaan kuuluvan tasankopuutarhan rakentaminen aloitettiin vuonna 1914. Puutarhan suunnittelusta vastasivat puutarha-arkkitehdit O. W. Skogström, Paul Olsson ja Bengt Schalin.
Schauman oli naimisissa vuodesta 1895 Betsy Maria Lerchen kanssa. Hänen veljiään olivat teollisuusmes Wilhelm Schauman ja vaasalainen kauppaneuvos Axel Mortimer Schauman (1855–1903).
Ossian Riisla

Yrjö Ossian Riisla (1949)
Yrjö Ossian Riisla (vuoteen 1935 Fagerström; 8. marraskuuta 1889 Rymättylä – 26. helmikuuta 1957 Helsinki) oli suomalainen yritysjohtaja. Hän sai vuorineuvoksen arvonimen 1935. Hän oli useiden tukkuliikkeiden toimitusjohtaja vuosina 1917–1942 ja Tukkukauppojen Oy:n pääjohtaja 1942–1957.
Riisla oli Suomen Laivastoliiton johtokunnan ja hallituksen puheenjohtajana 1933–1936 ja 1937–1943 ja valtuuskunnan jäsenenä 1950–1954.
Nysan piirikunta

Nysan piirikunta (puol. powiat nyski) on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 135 948. Siihen kuuluvat yhdeksän kuntaa ovat Głuchołazy, Kamiennik, Korfantów, Łambinowice, Nysa, Otmuchów, Paczków, Pakosławice ja Skoroszyce.
Piirikunnan väestöpyramidi 2014.
Vuoden 2019 lopussa piirikunnan asukkaista 51,4 prosenttia oli naispuolisia ja 48,6 prosenttia miespuolisia. Alle 18-vuotiaat muodostivat 15,4 prosenttia piirikunnan väestöstä, työikäiset 61 prosenttia ja eläkeikäiset 23,6 prosenttia väestön keski-iän ollessa 43,5 vuotta. Vuonna 2019 piirikunnassa syntyi 1 008 lasta. Nysan piirikunnan väkiluvun ennakoidaan pienenevän 96 932 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Nysan piirikunta Wikimedia Commonsissa
Olympiavesiurheilukeskus

| Olympiavesiurheilukeskus> Centre aquatique olympique |
| --- | --- |

Rakennuksen tiedot
Sijainti:  Saint-Denis, Ranska
Koordinaatit:  48°55′26″N, 2°21′18″E
Katsojakapasiteetti
 5 000 
Lisää rakennusartikkeleitaArkkitehtuurin teemasivulla
Olympiavesiurheilukeskus (ransk. Centre aquatique olympique) on vesiurheilukeskus, joka sijaitsee Saint-Denis’ssä, Ranskassa. Se isännöi vesiurheilutapahtumia osana vuoden 2024 kesäolympialaisia Pariisissa.
Keskus sijaitsee ZAC Plaine Saulnier’n sydämessä vastapäätä Stade de Francea, johon se on yhdistetty A1-moottoritien ylittävällä kävelysillalla. Siellä järjestetään vesiurheilukilpailuista uimahypyt, vesipallo ja taitouinti. Keskuksen rakennutti Métropole du Grand Paris’n hankintaviranomaiset.
Aiheesta muualla

Kuvia tai muita tiedostoja aiheesta Olympiavesiurheilukeskus Wikimedia Commonsissa
Näytelmäelokuva

Näytelmäelokuva eli fiktioelokuva on sepitteellinen tarina, ja se pyritään pitämään erillään dokumenttielokuvasta. Näytelmäelokuvasta käytetään myös nimityksiä pitkä elokuva, kokoillan elokuva ja teatterielokuva. Suomen Kansallisfilmografian mukaan näytelmäelokuva on "elokuvaa, joka on esitetty omana otsikko-ohjelmanaan elokuvateatterin maksullisessa yleisönäytännössä ja jonka esityskesto on vähintään 37 minuuttia. Kesto vastaa 1000 metriä 35 millimetrin elokuvaleveydellä/24 kuvaa sekunnissa".
Nyss

| Nyss |
| --- | --- |

Lehtityyppi:  paikallislehti
Kustantaja:  Polaris Media
Levikki:  4 174 (2023)
Perustettu:  2021
Kotikunta:  Stranda ja Sykkylven
Kotimaa:  Norja
Ilmestymistiheys:  2 krt/vko
Kieli:  norja
Nyss (lyhenne sanoista Nyheiter frå Stranda og Sykkylven) on norjalainen paikallislehti, joka kattaa Strandan ja Sykkylvenin kunnat. Se perustettiin vuonna 2021 yhdistämällä Sunnmøringen ja Sykkylvsbladet. Lehti ilmestyy paperisena kahdesti viikossa ja kuuluu Polaris Media -konserniin.
Aiheesta muualla

Lehden verkkosivut (norjaksi)
Nyrölän observatorio

| Nyrölän observatorio |
| --- | --- |

Järjestö:  Jyväskylän Sirius
Sijainti:  Nyrölä, Suomi
Koordinaatit:  62°20′48″N 25°30′47″E﻿ / ﻿62.346625°N 25.5131°E﻿ / 62.346625; 25.5131
Korkeus merenpinnasta:  209  m
Tyyppi:  tähtitorni (en)
IAU-tunnus:  174
Kotisivu:  nyrola.jklsirius.fi
Nyrölän observatorio on Jyväskylän Siriuksen moderni harrastajaobservatorio Jyväskylän Nyrölän kylässä. Sen korkeus merenpinnasta on noin 200 metriä.
Observatoriossa on kaksi optista kaukoputkea, 40 ja 25 cm pääpeileillä varustetut Meade-teleskoopit. Havainnot tehdään tähtitieteellisellä CCD-kameralla.
Nyrölässä on tehty useita merkittäviä tähtitieteellisiä havaintoja muun muassa eksoplaneetoista ja gammapurkauksista. Asteroidi 22978 on nimetty Nyröläksi tämän observatorion mukaan.
Suurta suosiota saanut Kallioplanetaario on louhittu observatorion alaiseen kallioon.
Aiheesta muualla

Jyväskylän Sirius ry – Nyrölän observatorio
Ohenlampi (Kangasniemi)

| Ohenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°54′38″N, 26°24′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.019
Mittaustietoja
Pinnankorkeus:  99,1 m  
Pituus:  270 m  
Leveys:  120 m  
Rantaviiva:  0,592 km  
Pinta-ala:  1,708 ha  
Saaria:  ei saaria 
 fiOhenlampi 
Ohenlampi  on Etelä-Savossa Kangasniemellä  Istrualan lähellä sijaitseva lampi.
Maantietoa

Lampi on 270 metriä pitkä, 120 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 99,1 metriä mpy.
Olivia Colman

| Olivia Colman |
| --- | --- |
 Olivia Colman vuonna 2014.
Henkilötiedot
Koko nimi:  Sarah Caroline Olivia Colman
Syntynyt: 30. tammikuuta 1974 (ikä 50) Norwich, Norfolk, Englanti
Puoliso:  Ed Sinclair
Lapset:  3
Näyttelijä
Taiteilijanimet:  Olivia Colman
Aktiivisena:  2000–
Merkittävät roolit:  2012: Olympiaseikkailu Broadchurch The Crown The Favourite Isä
Palkinnot
 Parhaan naispääosan Oscar  2018 The Favourite 
Aiheesta muualla
IMDb 
Elonet
Sarah Caroline Olivia Colman (tunnetaan paremmin nimellä Olivia Colman, s. 30. tammikuuta 1974 Norwich) on englantilainen Oscar-palkittu näyttelijä.
Hänet on uransa aikana palkittu Oscarin lisäksi kolmella Baftalla, kolmella BIFA-palkinnolla ja kahdella Golden Globella. Hän ollut ehdolla kaksi kertaa Emmy-palkinnon saajaksi.
Colmanin ensimmäinen televisiosarja oli vuonna 2000 ilmestynyt Bruiser. Vuonna 2004 hän teki ensiesiintymisensä valkokankaalla ääniroolissa elokuvassa Terkel in Trouble.
Hän tuli tunnetuksi Sophie Chapmanin roolista Channel 4:n tilannekomediasarjassa Peep Show (2003–2010, 2015). Sen jälkeen hän on esiintynyt useissa komediasarjoissa, kuten Vikatikki (2004–2006), Beatiful people (2008–2009), Panta kaulassa (2010–2014) sekä 2012: Olympiaseikkailu (2011–2012), josta hän sai vuonna 2013 parhaan komedianäyttelijän Bafta-palkinnon.
Saatuaan paljon kehuja roolisuorituksestaan elokuvassa Tyrannosaur (2011), Colman on alkanut näytellä myös vakavia rooleja. Vuonna 2011 ilmestyneessä Margaret Thatcherista kertovassa elokuvassa Rautarouva Colman esitti Thatcherin tytärtä Carolia.
Vuosina 2013–2017 Colman esitti toista pääroolia, rikosylikonstaapeli Ellie Milleriä ITV:n draamasarjassa Broadchurch. Hän sai roolistaan vuonna 2014 Baftan parhaan naisnäyttelijän palkinnon.
Brittiläis-yhdysvaltalaisessa BBC:n ja AMC:n draamasarjassa Yövahti Colman näytteli Angela Burria. Colman voitti roolistaan parhaan naissivuosan esittäjän Golden Globe -palkinnon vuonna 2016 ja oli ehdolla parhaan naissivuosan Primetime Emmy -palkinnon saajaksi.
Lokakuussa 2017 Colman valittiin näyttelemään kuningatar Elisabet II:ta Netflix-sarjan The Crown kolmannelle ja neljännelle tuotantokaudelle; hän korvasi kaksi kautta roolia esittäneen Claire Foyn.
Vuonna 2018 Colman näytteli kuningatar Annaa draamakomediassa The Favourite, josta hänet palkittiin parhaan naispääosan Oscarilla ja parhaan naispääosan Golden Globella.
Colman on naimisissa Ed Sinclairin kanssa. Parilla on kolme lasta.
Valikoitu filmografia > Televisiossa

Bruiser (2000) – monia hahmoja
Vikatikki (2004–2006) – Harriet Schulenburg
Peep Show (2003-2010, 2015) – Sophie Chapman
Doctor Who (2010) – äiti, Zero-vanki (yhdessä jaksossa)
Panta kaulassa (2010–2014) – Alexandra
2012: Olympiaseikkailu (2011–2012) –  Sally Owen
Broadchurch (2013–2017) – rikosylikonstaapeli Ellie Miller
Tuomas Veturi (2014) – Maria (äänirooli)
Yövahti (2016) – Angela Burr
The Crown (2019–2020) – Kuningatar Elisabet II
Heartstopper (2022–) – Sarah Nelson
Secret Invasion (2023) – Sonya Falsworth
Valikoitu filmografia > Elokuvissa

Terkel in Trouble (2004) – Terkelin äiti (äänirooli)
Hot Fuzz (2007) – konstaapeli Doris Thatcher
Tyrannosaur (2011) – Hannah
Rautarouva (The Iron Lady, 2011) – Carol Thatcher
Hyde Park on Hudson (2012) – Kuningatar Elisabet
Vuoden se kestää (I Give It a Year, 2013) – avioliittoneuvonantaja
Tarina urheudesta (Tale of the Brave, 2014) - Maria (äänirooli)
Locke (2014) – Bethan
The Lobster (2015) – Hotellinjohtaja
Sodor’s Legend of the Lost Treasure (2015) - Maria (äänirooli)
Idän pikajunan arvoitus (Murder on the Orient Express, 2017) – Hildegarde Schmidt
The Favourite (2018) – Kuningatar Anna
Isä (The Father, 2020) –  Anne
Mothering Sunday (2021) –  Clarrie Niven
The Lost Daughter (2021) – Leda Caruso
Joyride (2022) – Joy
Valon valtakunta (Empire of Light, 2022) – Hilary Small
Saapasjalkakissa: Viimeinen toivomus (Puss in Boots: The Last Wish, 2022) – Äitikarhu
Oscar de la Renta

Oscar de la Renta vuonna 2008.
Oscar de la Renta (22. heinäkuuta 1932 Santo Domingo – 20. lokakuuta 2014 Kent, Connecticut, Yhdysvallat) oli dominikaanilainen muotisuunnittelija. Häntä pidettiin yhtenä aikansa vaikutusvaltaisimmista muodin luojista[lähde? ].
De la Renta syntyi Dominikaanisessa tasavallassa. Hänen äitinsä oli dominikaanilainen, mutta isä puertoricolainen. 18-vuotiaana hän muutti Espanjaan, jossa opiskeli maalausta Madridin San Fernandon akatemiassa. Hän kuitenkin nopeasti vaihtoi suuntansa maalauksesta muotiin, ja toimikin pian harjoittelijana muutamissa Espanjan huippumuotitaloissa. Myöhemmin hän otti oppia lukuisten suunnittelijoiden suojattina ja avustajana Pariisissa sekä New Yorkissa.
Vuonna 1965 de la Renta alkoi työskennellä yhdysvaltalaisessa muotiyrityksessä nimeltä Jane Derby Ltd. Hänen suunnittelemansa vaatteet kantoivat nimeä Oscar de la Renta for Jane Derby. Kun Jane Derby vuonna 1969 kuoli, de la Renta otti yrityksen hallintaansa ja nimesi sen uudelleen Oscar de la Rentaksi.
De la Renta oli naimisissa kahdesti. Hänellä oli myös adoptoitu poika.
Aiheesta muualla

Oscar de la Renta
Oscar de la Rentan muistokirjoitus Helsingin Sanomissa
Orkhamos

Orkhamos oli kreikkalaisessa mytologiassa Persian kuningas, jolla oli kaksi tytärtä puolisonsa Eurynomen kanssa: Leukothoe ja Klytie.
Apollon vietteli Leukothean päästyään ensin tämän kanssa kaksin tämän äidin hahmossa. Klytie, joka olisi halunnut myös olla jumalan rakastettu, tuli mustasukkaiseksi sisarensa saamasta huomiosta ja alkoi levittää sanaa tapahtuneesta huolehtien siitä, että se kantautuisi myös hänen isänsä korviin. Suuttuneena siitä, että hänen tyttärensä oli menettänyt neitsyytensä, Orkhamos antoi haudata Leukothoen elävältä hiekkaan.
Klytie ei kuitenkaan saanut Apollonin rakkautta tekonsa jälkeen, vaan riutui surusta tuijottaen vain aurinkoon – Apollon tunnettiin auringon jumalana – kuihtuen lopulta heliotroopiksi, kukaksi, joka nimensä mukaisesti kääntyy aurinkoa kohden.
Oh Ha-young

| Oh Ha-young> 오하영 |
| --- | --- |
 Oh vuonna 2019 fanitapaamisessa.
Henkilötiedot
Syntynyt: 19. heinäkuuta 1996 (ikä 28)
Ammatti:  laulaja, näyttelijä
Muusikko
Taiteilijanimi:  Hayoung (하영)
Tyylilajit:  K-pop
Yhtyeet:  Apink
  [ Muokkaa Wikidatassa ] [ ohje ]  
Oh Ha-young (kor. 오하영, s. 19. heinäkuuta 1996), lyhyesti Hayoung, on eteläkorealainen laulaja, lauluntekijä ja näyttelijä, joka kuuluu Apink-yhtyeeseen. Hän on esiintynyt useissa korealaisissa draamasarjoissa ja televisio-ohjelmissa.
Aiheesta muualla

Profiili Melon-palvelussa (koreaksi)
Now What?!

| Now What?! Deep Purple |
| --- | --- | --- |

Studioalbumin tiedot
 Äänitetty : 2012
 Julkaistu: 26. huhtikuuta 2013
 Formaatti: CD, LP
 Tuottaja(t): Bob Ezrin
 Tyylilaji: hard rock
 Kesto: 60.04
 Levy-yhtiö: Edel Music
Listasijoitukset
  Suomen virallinen lista: 8.
Deep Purplen muut julkaisut
| Rapture of the Deep 2005 | Now What?! 2013 | Infinite 2017 |
Singlet albumilta Now What?!
 ”All the Time in the World / Hell to Pay” Julkaistu: 29. maaliskuuta 2013  ”Vincent Price” Julkaistu: 7. kesäkuuta 2013  ”Above and Beyond” Julkaistu: 24. lokakuuta 2013  ”Out Of Hand” Julkaistu: 18. huhtikuuta 2015
Now What?! on Deep Purplen yhdeksästoista studioalbumi, joka julkaistiin 26. huhtikuuta 2013. Se nauhoitettiin vuonna 2012, ja se on yhtyeen ensimmäinen albumi kahdeksaan vuoteen. Kappaleista ”Hell to Pay” ja ”All the Time in the World” tehtiin yhteinen singlejulkaisu.
Albumi ylsi ensimmäisellä listaviikollaan Suomen virallisen listan sijalle 8 ja pysyi listalla yhteensä 11 viikkoa.
Kappaleet

A Simple Song – 4.39
Weirdistan – 4.14
Out of Hand – 6.09
Hell to Pay – 5.10
Body Line – 4.26
Above & Beyond – 5.30
Blood from a Stone – 5.18
Uncommon Man – 7.02
Après Vous – 5.25
All the Time in the World – 4.21
Vincent Price – 4.46
It'll Be Me (Jerry Lee Lewis - cover) – 3.02 (bonuskappale)
Kokoonpano

Ian Gillan – laulu
Roger Glover – basso
Steve Morse – kitara
Don Airey – koskettimet
Ian Paice – rummut
Kokoonpano > vierailevat muusikot

Jason Roller – akustinen kitara ("All the Time in the World")
Eric Darken – lyömäsoitin ("Bodyline", "All The Time in the World")
Mike Johnson – steel-kitara ("All The Time in the World", "Vincent Price")
David Hamilton – kosketinsoitin ("Uncommon Man", "Weirdistan", "Above And Beyond")
Students of Nimbus School of Recording Arts – laulu ("Hell to Pay")
Bob Ezrin – taustalaulu & lyömäsoitin
Arvostelut

AllMusic:
The Guardian:
Helsingin Sanomat: ristiriitainen
Imperiumi.net: 5–/10
Rytmi:
Soundi:
Ultimate Classic Rock: 6/10
Aiheesta muualla

Now What?! Discogsissa. (englanniksi)
Albumi Now What?! Encyclopaedia Metallum -sivustolla (englanniksi)
Oh! My Lady

| Oh! My Lady> 오! 마이 레이디 |
| --- | --- |
Tyyli:  draama
Kestoaika:  65 min
Pääosissa:   Chae Rim  Choi Siwon 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  22. maaliskuuta 2010 – 11. toukokuuta 2010
Jaksoja:  16
Tuotanto
Tuotantoyhtiö(t):  Pan Entertainment
Aiheesta muualla
IMDb
Oh! My Lady (hangul: 오! 마이 레이디; uudistettu latinisaatio: O! Mai Reidi) on televisioyhtiö SBS:n esittämä eteläkorealainen draamasarja. Sen päärooleissa ovat Chae Rim ja Choi Siwon.
Aiheesta muualla

Viralliset kotisivut
Olympiatammi

Naisten keihäänheiton kultamitalisti Tilly Fleischer ja olympiatammi.
Kultamitalipainija Lauri Koskelan voittama tammi Lapuan kaupungintalon puistossa heinäkuussa 2021.
Olympiatammiksi kutsutaan kultamitalisteille vuonna 1936 Berliinin olympialaisissa kunniapalkinnoiksi luovutettuja tammia. Ne olivat muutaman kymmenen senttimetrin pituisia puuntaimia, jotka oli istutettu saviseen kukkaruukkuun. Natsien propagandatarkoituksessa jakamasta palkinnosta käytetään yleisesti myös nimitystä ”Hitlerin tammi”. Niiden oli tarkoitus kuvastaa natsi-ideologiaan sopivia hyveitä, kuten kansallishenkeä ja vahvuutta. Tammia luovutettiin voittajille yhteensä 130 kappaletta, kun mukaan lasketaan myös taidelajit.
Lukuisia tammia istutettiin olympiavoittajien kotiseuduille, ja niitä kasvaa edelleen eri puolilla maailmaa. Moni urheilija kuitenkin hävitti saamansa tammen, koska ei pitänyt sen kytköksistä natsipropagandaan. Usean puun kohtalo ei ole lainkaan selvillä. Edelleen kasvavista tammista tunnettu on esimerkiksi neljä kultamitalia saavuttaneen Jesse Owensin puista yksi, joka on hänen entisen koulunsa pihassa Clevelandissa.
Suomalaisten olympiatammet

Suomi saavutti Berliinin olympialaisissä yhteensä kahdeksan kultamitalia, kun mukaan lasketaan myös Urho Karhumäen taidelajien voitto. Tunnetuin suomalaisten tammista on nyrkkeilijä Sten Suvion saama puu. Se istutettiin vuonna 1937 yhdessä voimistelija Ale Saarvalan tammen kanssa Viipurin keskusurheilukentän pääportin läheisyyteen, josta molemmat siirrettiin jatkosodan perääntymisvaiheessa 1944 Joutsenoon. Nykyään Suvion tammi on Martikanpellon koulun pihamaalla, jossa vuonna 2011 hänen syntymänsä 100-vuotisjuhlan yhteydessä paljastettiin muistolaatta. Ale Saarvalan tammen nykyinen sijainti ei ole selvillä. Tunnettu on myös painija Lauri Koskelan muistolaatalla varustettu tammi, joka vuodesta 1939 lähtien on kasvanut Lapuan kaupungintalon puistossa.
Muista suomalaisista olympiavoittajista 10 000 metrin kultamitalistin Ilmari Salmisen puu ei selvinnyt hengissä matkasta Suomeen, 5 000 metrin voittajan Gunnar Höckertin tammi istutettiin Helsingin olympiastadionin läheisyyteen, mutta se ilmeisesti kuoli jo varhaisessa vaiheessa. Samoin kävi myös 3 000 metrin estejuoksun voittajan Volmari Iso-Hollon sekä painija Kustaa Pihlajamäen puille. Iso-Hollon tammi kasvoi hänen kotitalonsa pihalla Keravalla ja kuoli 1940-luvun lopulla, Pihlajamäen tammi puolestaan istutettiin Helsinkiin Talin kartanon puistoon, missä se jäätyi talvella 1940. Taidelajien kultamitalin saavuttaneen kirjailija Urho Karhumäen palkintotammi on Vihdin Tervalammella. Tammi on kuollut, mutta siitä on pystyssä parimetrinen runko (2016).
Aiheesta muualla

Kuvia tai muita tiedostoja aiheesta Olympiatammi Wikimedia Commonsissa
Orkidealilja

| Orkidealilja |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset (engl. Angiosperms)
Luokka::  Yksisirkkaiset Liliopsida
Lahko::  Liliales
Heimo::  Liljakasvit Liliaceae
Suku::  Liljat Lilium
Laji::  speciosum
Kaksiosainen nimi
 Lilium speciosum  Thunb. 
Katso myös
   Orkidealilja Wikispeciesissä   Orkidealilja Commonsissa 
Infobox OKNimi-testi OK: 
Orkidealilja (Lilium speciosum) on monivuotinen liljalaji, jota esiintyy alkuperäisenä Japanissa ja Kiinassa. Lajia viljellään koristekasvina.
Orkidealiljan kukkavarret kasvavat 100–150 senttimetriä korkeiksi. Nuokkuvat kukat kasvavat kukkavarsien päissä. Ne ovat valkoiset−roosanpunaiset, punapilkulliset ja tuoksuvat. Heteiden ponnet erottuvat kukasta tummanpunaisina. Puutarhakasvina lajin kukinta-aika on heinäkuu.
Osmo Lares

Osmo Juhani Lares (s. 30. syyskuuta 1926 Tampere) on suomalainen diplomaatti. Hän on koulutukseltaan lainopin kandidaatti. Hän on ollut suurlähettiläs Tokiossa 1972–1978, ulkoministeriön oikeudellisen osaston päällikkö 1978–1983, suurlähettiläs Canberrassa (Australia) 1983–1987, Haagissa (Alankomaat) 1987–1989.
Osmo Lappo

Osmo Lapon suunnittelema vuonna 1958 valmistunut Herttoniemen kirkko.
Osmo Tapio Lappo, vuoteen 1951 Lehtonen (s. 6. joulukuuta 1927 Helsinki) on suomalainen arkkitehti ja vuodesta 1967 Teknillisen korkeakoulun arkkitehtuurin professori. Hänen suunnitelmiinsa kuuluu muun muassa Kajaanin, Säkylän ja Vekaranjärven varuskunnat sekä Niittykummun asuinalue (1962–1965), Kulosaaren Yhteiskoulun laajennus (1966), Leppävaaran uimahalli (1969) ja Vammalan Sylvään koulu (1973).
Norjan kommunistinen puolue

| Norjan kommunistinen puolue> Norges Kommunistiske Parti |
| --- | --- |
  
  
  
Perustettu:  1923
Puheenjohtaja:  Runa Evensen
Ideologia:  kommunismi
Poliittinen kirjo:  äärivasemmisto
Osoite:  Helgesensgate 1, Oslo
Äänenkannattaja:  Friheten
Suurkäräjät:  0 / 169
Nuorisojärjestö:  Ungkommunistene i Norge
Kotisivu:  www.nkp.no
Infobox OKNimi-testi OK: 
Norjan kommunistinen puolue (norj. Norges Kommunistiske Parti; lyh. NKP) on norjalainen kommunistinen puolue, joka on perustettu vuonna 1923. Sen puheenjohtaja on vuodesta 2016 ollut Runa Evensen.
Puolue julkaisee Friheten-nimistä lehteä.